लालपुर थाना क्षेत्र के आर्या होटल के पास स्थि‍त सरकारी शराब दुकान के पास कुछ युवक आपस में लड़ रहे थे. इसी दौरान बात बढ़ गई और युवकों में मारपीट हो गई. मारपीट में किसी युवक ने गोली चला दी, जिसमें चुटिया निवासी शिव प्रसाद गंभीर रूप से घायल हो गया. आनन-फानन में उसे कुछ लोगों ने रिम्‍स पहुंचाया, जहां उसकी मौत हो गई. मारपीट और गोलीबारी की सूचना पर पहुंची पुलिस मौके पर मौजूद है और लोगों से पूछताछ कर रही है. सिटी एसपी अमन कुमार, सदर डीएसपी, सिटी डीएसपी सहित कई पुलिस अधिकारी मौके पर मौजूद हैं. मामले की जांच की जा रही है.